**กิจกรรมที่ 5 การแข่งขันการแข่งขัน180IQ**

**ณ คณะวิทยาศาสตร์และเทคโนโลยี มหาวิทยาลัยราชภัฏเชียงราย**

**วันที่ 19 สิงหาคม 2568**

เป็นการแข่งขันให้นักเรียนสร้างสมการโดยใช้เลขโดดที่เกิดจากการสุ่ม 5 ตัวเลข ผ่านการดำเนินการต่อไปนี้ (ไม่สามารถใช้การดำเนินการอื่นได้)

**บวก ลบ คูณ หาร ยกกำลัง หรือ ถอดรากที่สอง**

เพื่อให้ได้ผลลัพธ์ที่กำหนด โดยแบ่งการแข่งขันเป็นสามรอบ ได้แก่

**1)** **รอบคัดเลือก (ทำการแข่งขันวันที่ 19 สิงหาคม 2568 เวลา 9.00 – 12.00 น.)**

โจทย์การแข่งขันในรอบนี้จะมี**ผลลัพธ์เป็นเลข 2 หลัก** เป็นการแข่งขันโดยใช้กระดาษข้อสอบ มีการแข่งขันทั้งหมด 30 ข้อ 30 นาที ข้อละ 1 คะแนน โดยให้นักเรียนจะต้องเขียนวิธีคิดลงในกระดาษข้อสอบให้ถูกต้องและได้คำตอบที่ตรงเท่านั้น ซึ่งมีการแข่งขันเพื่อคัดเลือกเข้ารอบรองชนะเลิศ 2 รอบ โดยรอบที่ 1 คัดเลือกจากผู้เข้าสมัครทั้งหมดจำนวน 5 ทีม ส่วนทีมที่ไม่ผ่านการคัดเลือกจะเข้าแข่งขันเพื่อคัดเลือกเข้ารอบรองชนะเลิศรอบที่ 2 อีกจำนวน 5 ทีม ดังนั้น จำนวนทีมที่จะผ่านเข้ารอบรองชนะเลิศจะมีทั้งหมด 10 ทีม

***ตัวอย่างการเขียนคำตอบ***

โจทย์ 3 5 8 4 7 คำตอบ 27



หรือ



การเขียนคำตอบจะต้องถูกต้องตามลำดับการคำนวณทางคณิตศาสตร์

**2)** **รอบรองชนะเลิศ ทั้งหมด 10 ทีม (ทำการแข่งขันวันที่ 19 สิงหาคม 2568 เวลา 13.00 – 16.00 น.)**

โจทย์การแข่งขันในรอบนี้มีโจทย์ทั้งหมด 4 ข้อ แบ่งเป็น**ผลลัพธ์เลข 2 หลัก 2 ข้อ** และ **ผลลัพธ์เลข 3 หลัก 2 ข้อ** โดยให้นักเรียนดูโจทย์ผ่านจอโปรเจคเตอร์ นักเรียนที่ตอบได้ให้กดปุ่ม พิธีกรจะให้นักเรียนที่กดปุ่มอธิบายคำตอบของตนเอง

โดยข้อ 1 - 2 ผลลัพธ์เป็นเลข 2 หลัก ผู้ตอบถูกเป็นทีมแรกจะได้รับ 2 คะแนน

ข้อ 3 – 4 ผลลัพธ์เป็นเลข 3 หลัก ผู้ตอบถูกเป็นทีมแรกจะได้รับ 4 คะแนน

ในกรณีที่ไม่มีผู้ตอบถูกในเวลา 90 วินาที จะให้สิทธิ์ผู้ที่คำนวณได้ผลลัพธ์ใกล้เคียงที่สุดเป็นผู้เฉลยก่อน ทีมที่อธิบายถูกในกรณีนี้จะได้รับคะแนนน้อยกว่าคะแนนเต็มไป 1 คะแนน (ข้อ 1-2 จะได้ 1 คะแนน ข้อ 3-4 จะได้ 3 คะแนน)

ในรอบนี้จะจัดแข่งขัน 2 รอบ รอบละ 5 ทีมโดยการสุ่ม ในแต่ละรอบจะคัด 2 ทีมที่มีคะแนนมากที่สุดเข้ารอบชิงชนะเลิศ ดังนั้น จำนวนทีมที่จะผ่านเข้ารอบชิงชนะเลิศจะมีทั้งหมด 4 ทีม

**3)** **รอบชิงชนะเลิศ ทั้งหมด 4 ทีม (ทำการแข่งขันวันที่ 19 สิงหาคม 2568 เวลา 13.00 – 16.00 น.)**

ในรอบนี้จะทำการแข่งขันเฉพาะทีมที่ผ่านเข้ารอบชิงชนะเลิศ (มีทั้งหมด 4 ทีม) ซึ่งทำการแข่งขันโดยใช้กติการอบรองชนะเลิศ โดยแบ่งความยากของโจทย์เป็น 2 ระดับเช่นเดียวกัน

เมื่อจบการแข่งขันทั้ง 4 ข้อแล้ว หากยังไม่สามารถตัดสินทีมที่ได้รับรางวัลต่าง ๆ ได้ จะมีการแข่งขันเพิ่มเติมเฉพาะทีมที่ได้คะแนนเท่ากันเท่านั้น

**หมายเหตุ**

1) เลขโดดและผลลัพธ์ทุกข้อในรอบคัดเลือกจะมีการสุ่มโดยเครื่องคอมพิวเตอร์และจัดพิมพ์ไว้ล่วงหน้าโดยจัดเตรียมข้อสอบใส่ซองและปิดผนึกไว้โดยกรรมการออกข้อสอบ จะเปิดซองได้ก็ต่อเมื่อมีการแข่งขันเท่านั้น

2) เลขโดดและผลลัพธ์ทุกข้อในรอบรองชนะเลิศและชิงชนะเลิศจะถูกสุ่มโดยเครื่องคอมพิวเตอร์ในขณะทำการแข่งขัน ดังนั้น จะไม่มีใครทราบเลขดังกล่าวก่อนล่วงหน้า (แม้แต่คณะกรรมการจัดการแข่งขัน)

3) ในการแข่งขันรอบรองชนะเลิศและชิงชนะเลิศหากเลขโดดที่ถูกสุ่มโดยเครื่องคอมพิวเตอร์เป็น **เลขเดียวกันซ้ำกัน 3 ตัว** **โจทย์ข้อนั้นจะถือว่าเป็นโมฆะ** จะต้องทำการสุ่มตัวเลขใหม่

4) ผู้เข้าร่วมการแข่งขันทุกคนจะต้องเป็นคนเดียวกันกับผู้สมัครโดยคณะกรรมการจะนัดตรวจสอบตัวตนผู้สมัครกับบัตรประจำตัวนักเรียนที่แนบมากับในสมัครก่อนดำเนินการแข่งขัน

**รางวัลสำหรับผู้ชนะการแข่งขัน**

**รางวัลที่ 1** ทุนการศึกษา 1,700 บาท พร้อมเกียรติบัตร

**รางวัลที่ 2** ทุนการศึกษา 1,000 บาท พร้อมเกียรติบัตร

**รางวัลที่ 3** ทุนการศึกษา 600 บาท พร้อมเกียรติบัตร

**สถานที่รายงานตัว**

รายงานตัว ณ อาคารวิทยาศาสตร์และเทคโนโลยี 2 (ตึก 51) คณะวิทยาศาสตร์และเทคโนโลยี

**\*\*\*\*(กรุณามาก่อนการแข่งขัน 15 นาที)**

\*\* โรงเรียนแต่ละแห่ง สามารถส่งผู้เข้าร่วมแข่งขันได้ 1 ทีม ทีมละ 2 คนเท่านั้น

\*\* ผู้เข้าร่วมการแข่งขันทุกคนจะได้รับเกียรติบัตร และในส่วนของกติกาและเงินรางวัลอาจมีการเปลี่ยนแปลงตามความเหมาะสม ขึ้นอยู่กับดุลยพินิจของคณะกรรมการ \*\*

\*\* ผู้ชนะการแข่งขันรับเกียรติบัตรพร้อมเงินรางวัล ในวันที่ 19 สิงหาคม 2568 ณ สำนักงานคณบดีคณะวิทยาศาสตร์และเทคโนโลยี มหาวิทยาลัยราชภัฏเชียงราย โดยเตรียมสำเนาบัตรประชาชนของครูผู้ควบคุมมาด้วย ตามจำนวน ที่ส่งการแข่งขันเพื่อประกอบการรับเงินรางวัล \*\*

**สมัครเข้าร่วมการแข่งขันทักษะเนื่องในงานสัปดาห์วิทยาศาสตร์แห่งชาติ ประจำปี 2568**

**คณะวิทยาศาสตร์และเทคโนโลยี มหาวิทยาลัยราชภัฏเชียงราย**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

โปรดส่งใบสมัครเข้าร่วมกิจกรรม ตั้งแต่บัดนี้จนถึงวันที่ 31 กรกฎาคม 2568 เท่านั้น

1. สมัครผ่านเว็บไซต์ <http://science.crru.ac.th/menusciday/>

2. ไม่รับสมัครการแข่งขันหน้างานหรือใด ๆ ทั้งสิ้น

3. กรณีมีการแก้ไขรายชื่อผู้เข้าแข่งขันหลังจากสมัครเสร็จแล้ว ผู้เข้าแข่งขันที่มาแข่งขันแทนจะไม่ได้รับเกียรติบัตรโดยจะได้รับเกียรติบัตรก็ต่อเมื่อได้รับรางวัลเท่านั้น

\*\*\*ขอความกรุณาพิมพ์รายชื่อผู้ที่จะเข้าร่วมแข่งขันเท่านั้น\*\*\*

\*\*\*ไม่เขียนด้วยลายมือเพื่อป้องกันข้อผิดพลาดในการออกเกียรติบัตร\*\*\*